**Ministru kabineta noteikumu projekta „Grozījums Ministru kabineta 2008.** **gada 21.** **jūlija noteikumos Nr.** **576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projektu „Grozījums Ministru kabineta 2008. gada 21. jūlija noteikumos Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitāti „Informācijas sistēmu un elektronisko pakalpojumu attīstība” projektu iesniegumu atlases pirmo kārtu””(turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu, kas paredz deleģējumu Ministru kabinetam noteikt kārtību, kādā īsteno darbības programmas papildinājumā norādītās Eiropas Savienības fonda aktivitātes, nosaka projektu iesniegumu vērtēšanas kritērijus, prasības projekta iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2008. gada 21. jūlija noteikumos Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitāti „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”” (turpmāk - MK noteikumi Nr. 576) 22.  punktā noteikto 3.2.2.1.1. apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1. apakšaktivitāte) ietvaros neattiecināmās izmaksas projekta īstenošanai nepārsniedz piecus procentus no projekta kopējām attiecināmajām izmaksām. Ar MK 2014.gada 26.maija noteikumiem Nr. 276 „Grozījumi Ministru kabineta 2008.gada 21.jūlija noteikumos Nr.576 "[Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība" projektu iesniegumu atlases pirmo kārtu](http://likumi.lv/ta/id/179682-noteikumi-par-darbibas-programmas-infrastruktura-un-pakalpojumi-papildinajuma-3-2-2-1-1-apaksaktivitates-informacijas-sistemu-u...)” 3.2.2.1.1. apakšaktivitātes projektam „Būvniecības informācijas sistēmas izstrāde” (3DP/3.2.2.1.1/08/IPIA/IUMEPLS/004) (turpmāk – BIS projekts) tika piešķirts papildu finansējums 889 294,88 *euro* apmērāpapildu darbību īstenošanai*,* kā arī vienlaikus tika pagarināts projekta īstenošanas termiņš. Ņemot vērā iepriekšminēto, ir nepieciešams palielināt administratīvo izmaksu apjomu, lai nodrošinātu BIS projekta administrēšanā iesaistītā personāla darba samaksu. Finansējumu uz administratīvo izmaksu pozīciju BIS projekta ietvaros ir iespējams pārdalīt no citas neattiecināmo izmaksu pozīcijas, ņemot vērā finanšu līdzekļu ietaupījumu šajā pozīcijā. VARAM kā atbildīgā iestāde par 3.2.2.1.1. apakšaktivitātes īstenošanu un Centrālā un finanšu un līgumu aģentūra (turpmāk – CFLA) kā sadarbības iestāde par 3.2.2.1.1. apakšaktivitātes īstenošanu, izvērtējot situāciju, ir konstatējušas, ka saskaņā ar spēkā esošo normatīvo regulējumu, neskatoties uz papildu finansējuma piešķiršanu projektā attiecināmo izmaksu segšanai, iepriekšminētā pārdale, palielinot finansējumu administratīvo izmaksu pozīcijā līdz pieciem procentiem no BIS projekta kopējām piešķirtajām izmaksām, nevar tikt veikta, tā kā BIS projekta ietvaros iepriekš ir veikti grozījumi, ar ko tika samazinātas projekta kopējās attiecināmās izmaksas, ņemot vērā neatbilstoši veiktos izdevumus projektā, kā arī iepirkumu procedūras rezultātā radušos ietaupījumu. Veicot attiecīgo grozījumu MK noteikumu Nr. 576 22.punktā, MK noteikumu Nr.576 20.1.apakšpunktā noteiktās neattiecināmās izmaksas projekta īstenošanai nepārsniegs piecus procentus no projekta kopējām piešķirtajām attiecināmām izmaksām, ja būs iestājusies šāda noteikumu projekta anotācijā aprakstītā situācija.MK noteikumu Nr.576 izpratnē par kopējām piešķirtajām attiecināmajām projekta izmaksām uzskatāmas projektam sākotnēji piešķirtās attiecināmās izmaksas un papildus piešķirtais finansējums attiecināmo izmaksu segšanai. Attiecīgi BIS projektam kopējās piešķirtās attiecināmās izmaksas veido iepriekš apstiprinātais finansējums 3  557 180 EUR apmērā un papildu piešķirtais finansējums 889 294,88 EUR apmērā – kopā 4 446 474,88 EUR.Papildus, ņemot vērā iepriekš veiktos grozījumus BIS projekta ietvaros, kā rezultātā tika samazinātas kopējās attiecināmās izmaksas, ir konstatēta situācija, ka projektā būtu jāveic grozījumi, lai samazinātu sākotnēji apstiprinātās administratīvās izmaksas, tādejādi nodrošinot atbilstību MK noteikumu Nr.576 22.punktam. Tāpat VARAM skaidro, ka 3.2.2.1.1.apakšaktivitātes pirmās kārtas ietvaros identificēti vairāki projekti, kuros MK noteikumu Nr.576 izpratnē tiek vai potenciāli var tikt pārkāpts minēto MK noteikumu 22.punktā noteiktais normatīvais regulējums attiecībā uz neattiecināmo izmaksu apjomu, kas nedrīkst pārsniegt 5% no projekta kopējām attiecināmajām izmaksām. Vienlaikus, atbilstoši VARAM lūgumam CFLA 2014. gada 15. oktobrī ir sniegusi informāciju par projektiem, kuros ir veikti vai ir plānots veikt grozījumus, lai samazinātu kopējo attiecināmo izmaksu apmēru, ņemot vērā ietaupījumu vai neatbilstoši veiktos izdevumus projektā, un kuros līdz ar to ir identificēta problēma vai potenciāls risks, kas saistīts ar projektā šobrīd esošo administratīvo izmaksu apmēra atbilstību MK noteikumu Nr. 576 22. punktam:1. projekts „Nacionālā muzeju krājuma kopkataloga (NMKK) pilnveidošana – 2.kārta” (3DP/3.2.2.1.1/08/IPIA/IUMEPLS/015);
2. projekts „Vienotās valsts arhīvu informācijas sistēmas izstrāde un ieviešana – 2.kārta” (3DP/3.2.2.1.1/08/IPIA/IUMEPLS/016);
3. „Vienotā ģeotelpiskās informācijas portāla izveidošana un nozaru ĢIS sasaiste ar portālu” (3DP/3.2.2.1.1/09/IPIA/IUMEPLS/002);
4. „Vienotās ārlietu dienesta dokumentu vadības sistēmas uzlabojumi un papildinājumi, gatavojoties Latvijas prezidentūrai Eiropas Savienībā” (3DP/3.2.2.1.1/09/IPIA/IUMEPLS/004);
5. „Publiskās pārvaldes dokumentu pārvaldības sistēmu integrācijas vides izveide” (3DP/3.2.2.1.1/09/IPIA/IUMEPLS/007);
6. „Pašvaldību funkciju atbalsta sistēma – 2.kārta” (3DP/3.2.2.1.1/09/IPIA/IUMEPLS/009);
7. „Elektroniskas apmeklējumu rezervēšanas izveide (e-booking), veselības aprūpes darba plūsmu elektronizēšana (e-referrals) – 1.posms, sabiedrības veselības portāla izveide, informācijas drošības un personas datu aizsardzības nodrošināšana” (3DP/3.2.2.1.1/09/IPIA/IUMEPLS/015);
8. „Pašvaldību teritorijas attīstības plānošanas, infrastruktūras un nekustamo īpašumu pārvaldības un uzraudzības informācijas sistēmas ieviešana novados – 2.kārta” (3DP/3.2.2.1.1/09/IPIA/IUMEPLS/018).

Lai risinātu abus iepriekš aprakstītos gadījumus, ņemot vērā loģiskos apsvērumus, kāpēc finansējums administratīviem izdevumiem absolūtos skaitļos nebūtu samazināms situācijās, kad konstatēts izmaksu ietaupījums tiešajās attiecināmajās izmaksās vai arī projektā ir konstatēti neatbilstoši veikti izdevumi, kā arī lai būtu iespējams projektā palielināt administratīvās izmaksas, ja projektam ir piešķirts finansējums papildu darbību veikšanai situācijā, kad iepriekš ir konstatēts izmaksu ietaupījums tiešajās attiecināmajās izmaksās vai arī projektā ir konstatēti neatbilstoši veikti izdevumi, noteikumu projekts paredz precizēt MK noteikumu Nr.576 22. punktu, nosakot, ka neattiecināmās izmaksas projekta īstenošanai nepārsniedz piecus procentus no projekta kopējām piešķirtajām attiecināmajām izmaksām.  |
| 3. | Projekta izstrādē iesaistītās institūcijas | Nav  |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar MK noteikumu Nr. 576 4.punktu 3.2.2.1.1. apakšaktivitātes mērķa grupa ir pārvaldes iestādes, pilnvarotās personas valsts pārvaldes uzdevumu veikšanai un citi informācijas sistēmu un elektronisko pakalpojumu lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

*Anotācijas III – VII sadaļa – projekts šīs jomas neskar.*

Iesniedzējs:

vides aizsardzības un

reģionālās attīstības ministrs K.Gerhards

Vīza:

valsts sekretārs G.Puķītis

26.11.2014. 09:11

1006

Ieva Briņķe

66016716; ieva.brinke@varam.gov.lv